ধর্ষণ ও বৈষম্যের বিরুদ্ধে পুরুষ
ধর্ষণ ও বৈষম্যের বিরুদ্ধে পুরুষ (ইংরেজি: Men Against Rape and Discrimination, বা এম.এ.আর.ডি/মর্দ) হলো বলিউডের চলচ্চিত্র পরিচালক এবং অভিনেতা ফারহান আখতার দ্বারা শুরু করা ২০১৩ সালের একটি সামাজিক প্রচারণা। শব্দ "এমএআরডি" (হিন্দি: मर्द, ইংরেজি: Man) প্রচারণার নামের সংক্ষিপ্ত আকারে ব্যবহৃত হয়েছে। নারীদের ধর্ষণ ও বৈষম্যের বিরুদ্ধে সামাজিক সচেতনতা বৃদ্ধি করা এই অভিযানের লক্ষ্য ছিল। শুরু হওয়ার পর থেকে, প্রচারাভিযানটি বেশ কয়েকটি সামাজিক যোগাযোগ ওয়েবসাইটে আলোচনার বিষয় হয়ে উঠে এবং শাহরুখ খান, প্রিয়াঙ্কা চোপড়া, অর্জুন রামপাল এবং হৃতিক রোশনের মতো বলিউড অভিনেতাদের কাছ থেকে ইতিবাচক প্রতিক্রিয়া পায়।